สายปั่น
ถือเป็นนักปั่นตัวยงทีเดียว สำหรับ &#8220;พี่ปุ้ย&#8221; สยุมรัตน์ มาระเนตร ผู้ช่วยกรรมการผู้จัดการใหญ่ธุรกิจเอสเอ็มอี ธนาคารยูโอบี (ไทย) ว่างเมื่อไหร่เป็นต้องจัดทริปปั่นจักรยานตลอด
6 ม.ค. 2560

ถือเป็นนักปั่นตัวยงทีเดียว สำหรับ “พี่ปุ้ย” สยุมรัตน์ มาระเนตร ผู้ช่วยกรรมการผู้จัดการใหญ่ธุรกิจเอสเอ็มอี ธนาคารยูโอบี (ไทย) ว่างเมื่อไหร่เป็นต้องจัดทริปปั่นจักรยานตลอด
พี่ปุ้ย ไม่นิยมเข้ายิมหรือตีกอล์ฟอย่างที่คนอื่นเขาฮิตกัน เพราะต้องใช้เวลา เสียค่าสมาชิก เลยขอเลือกปั่นจักรยานดีกว่า กลับบ้านดึกแค่ไหนก็ยังจูงมาปั่นรอบหมู่บ้านได้ หรือออกจากบ้านก็มีจักรยานพับใส่รถไว้ตลอด
ตอนนี้ลูกน้องในทีมฮิตกิจกรรมนี้กันเกือบหมด ใครไม่ปั่นถือว่าตกเทรนด์อย่างแรง แถมพี่ปุ้ยยังพาลูกน้องไปซื้อจักรยานรุ่นดีๆ มา 10 คัน พร้อมอุปกรณ์ครบเซตในราคาพิเศษอีกต่างหาก
กระซิบนิดนึงว่า สำหรับพี่ปุ้ยแค่ปั่นออกกำลังไม่พอ แต่ขออุปกรณ์ดีเด่น ถ่ายรูปสวยด้วย ตัวจักรยานก็ลิมิเต็ดเอดิชั่น คัดสิ่งที่ดีที่สุดมาประกอบใหม่ ไม่มีใครเหมือน
มีจักรยานที่ดีที่สุดแล้ว จะให้ซื้อใหม่เหรอ...ยาก!!!